TEHNOLOGIE CADRU PENTRU CONVERSIA ECOLOGICA A UNEI PLANTATII DE VITA DE VIE AFLATA IN PLINA PRODUCTIE

1. Conversia terenului pentru cultura ecologica

Certificarea unei culturi ecologice impune o perioada de minim 3 ani de conversie a terenului, perioada in care remanenta pesticidelor de sinteza si a ingrasamintelor chimice utilizate de-a lungul timpului este diminuata sub limitele maxime impuse de legislatia care reglementeaza producerea si produsele ecologice. In perioada de conversie utilizarea erbicidelor, pesticidelor si a ingrasamintelor chimice este interzisa.

Diminuarea continutului in produse chimice de sinteza acumulate prin utilizarea indelungata a acestora datorita sistemului de monocultura se poate realiza prin:
· lucrari ale solului care favorizeaza scurgerea, oxidarea, inactivarea, incorporarea reziduurilor chimice in compusi organici (scarificarea pe interval, aratura cu subsolierul, araturi mai adanci pentru spargerea stratului de hardpan etc) executate odata la doi ani, sau anual dar alternand intervalele;
· infiintarea culturilor furajere asociate avand in amestec leguminoase cu indepartarea masei vegetative recoltate;

· inierbarea intervalelor si intretinerea ca ogor negru numai a unor benzi de-a lungul randurilor;

· fertilizarea organica cu compost, tescovina sau gunoi de grajd obtinut in fermele zootehnice ecologice;

· fertilizarea cu minerale bogate in macro sau microelemente provenite din arderea lemnului (cenusa) sau din roci macinate (granite, porfirite, tufuri vulcanice, diorite, fosforite, carnalit, kainit, kiserit, alge marine incrustate cu calcar etc.).

2. Lucrarile specifice de ingrijire

· corectarea reactiei solului cu produse minerale;

· combaterea buruienilor prin prasitul sau plivitul pe randul de vita de vie;

· lucrarile de intretinere a intervalului dintre randuri prin afanarea superficiala si/sau profunda a solului pe intervalele intretinute ca ogor negru, respectiv tocat resturile vegetale si mulcirea pentru cele inierbate cu ierburi perene;

· irigarea culturii cu normele specifice soiului, destinatiei recoltei (de vin sau de masa), fenofazei de dezvoltare a culturii, productiei estimate si a deficitului rezervei de apa din sol;
· fertilizarea de baza cu produse minerale din cele prezentate la punctul 1 si fertilizarii foliare cu fertilizanti organici, aprobati pentru cultura ecologica;

· lucrari de intretinere in verde pentru aerisirea coronamentului butucului (copilit, indepartarea lastarilor infertili, reglarea incarcaturii recoltei pe butuc, indepartarea frunzelor din zona strugurilor – desfrunzitul partial – sau, dupa caz, a plantelor cu simptome evidente ale atacului organismelor patogene degenerescente);

· tratamente fitosanitare cu produse acceptate pentru culturile ecologice. Lista produselor ecologice ce pot fi utilizate in culturile ecologice, momentul aplicarii, concentratiile optime si spectrul de combatere a acestor produse se poate consulta la elaboratorul prezentei tehnologii.

3. Recoltarea, ambalarea, sortarea si etichetarea produselor ecologice

Recoltarea se executa esalonat, la maturitatea tehnologica sau de consum a strugurilor, atunci cand au culoarea, marimea, gustul si aspectul caracteristic soiului.
Momentul recoltarii este influentat de destinatia recoltei si de durata transportului. Astfel, strugurii care se consuma imediat la maturitatea fiziologica, iar cei pentru industrializare la maturitatea fiziologica sau la postmaturare, in functie de calitatea vinului ce se doreste a fi obtinut. Pentru vinul cu trepte de calitate se poate efectua sortarea in timpul recoltarii conform standardelor de calitate.

Ambalarea strugurilor de masa are ca scop protejarea acestora in perioada transportului, faciliteaza manipularea si prezentarea la comercializare. Ambalarea se face in recipiente (tipuri de ambalaj) cu dimensiunile specifice destinatiei productiei (industrializare, consum in stare proaspata, expediere la export etc.). Ambalajele se eticheteaza conform cerintelor legislatiei referitoare la comercializarea produselor ecologice (incluzand sigla, codul si numele organismului de certificare).

4. Depozitarea si comercializarea produselor ecologice

In perioada de la recoltare si pana la livrare strugurii de masa ecologici trebuie depozitati in incinte special amenajate in acest scop. Pentru scurt timp, in camp se depoziteaza in spatii umbrite, iar pentru perioade mai lungi se depoziteaza in spatii cu mediu controlat: temperatura 0-20 C, umiditatea atmosferica 85-90%, o buna circulatie a aerului (reciclarea volumului aerului din incinta de 7-8 ori pe ora cu o viteza de 15-25 m/minut) asigurand astfel, eliminarea caldurii de respiratie, a celei din fruct si a celei patrunsa din afara. Strugurii destinati vinificarii trebuie transportati la prelucrare imediat.
Livrarea produselor ecologice se face respectand graficul de livrare din contractele incheiate cu distribuitorii sau conform cerintelor pietelor de desfacere apropiate, in cazul livrarii directe.

